

Република Србија

КОМОРА ЈАВНИХ ИЗВРШИТЕЉА

Скупштина Коморе јавних извршитеља

Друга редовна седница 2017. година

Број: 3/17-6

Датум: 18.12.2017. гoдине

На основу члана 14. став 1. тачка 12) Статута Коморе јавних извршитеља („Службени гласник РС“ број 105/16) и члана 517. став 3. Закона о извршењу и обезбеђењу („Службени гласник РС“ број 106/15 и 106/16-аутентично тумачење), а у складу са чланом 11. став 1. Пословника о раду Скупштине Коморе јавних извршитеља („Службени гласник РС“ број 96/17), Скупштина Коморе јавних извршитеља на другој редовној седници у 2017. години, одржаној дана 18.12.2017. године, донела је следећу

**О Д Л У К У**

УСВАЈА СЕ иницијатива за измену и допуну члана 174. став 1., члана 181. став 3, члана 210. став 3, члана 237. став 1. и члана 239. став1. Закона о извршењу и обезбеђењу («Службени гласник РС» број 106/15 и 106/16-аутентично тумачење), који се мењају на тај начин што се испред речи «огласна табла Коморе» додаја реч «електронска».

Ова одлука ступа на снагу даном доношења.

Одлука је донета већином гласова.

**О б р а з л о ж е њ е**

Мирјана Димитријевић поднела је Скупштини Коморе јавних извршитеља иницијативу за измену и допуну члана 174., 181., 210., 237. и 239. Закона о извршењу и обезбеђењу.

На седници Скупштине Коморе јавних извршитеља, одржаној дана 18.12.2017. године, већином гласова присутних чланова, усвојен је предлог Извршног одбора и одлучено је као у диспозитиву одлуке.

**ПРЕДСЕДНИК СКУПШТИНЕ**

**Саво Загорчић, с.р.**